CELEX: 32014R0847
Language: hu
Date: 2014-08-04 00:00:00
Title: A Bizottság 847/2014/EU végrehajtási rendelete ( 2014. augusztus 4. ) a DL-szeleno-metionin valamennyi állatfaj takarmány-adalékanyagaként történő engedélyezéséről  EGT-vonatkozású szöveg

5.8.2014   
            
            
               HU
            
            
               Az Európai Unió Hivatalos Lapja
            
            
               L 232/10
            
         A BIZOTTSÁG 847/2014/EU VÉGREHAJTÁSI RENDELETE
   (2014. augusztus 4.)
   a DL-szeleno-metionin valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               A DL-szeleno-metionin engedélyezésére az 1831/2003/EK rendelet 7. cikkének megfelelően kérelmet nyújtottak be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó DL-szeleno-metionin (szerves szelénvegyület) valamennyi állatfaj takarmány-adalékanyagaként történő engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2014. január 30-i véleményében (2) megállapította, hogy a DL-szeleno-metionin – a javasolt felhasználási feltételek mellett –nincs káros hatással sem az állati és emberi egészségre, sem a környezetre, és valamennyi állatfaj esetében hatékony szelénforrásnak tekinthető. A Hatóság úgy ítélte meg, hogy nem szükséges a forgalomba hozatalt követő felügyeletre vonatkozó egyedi követelményeket elrendelni. Továbbá ellenőrizte az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.
            
         
               (5)
            
            
               A DL-szeleno-metionin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az e rendelet mellékletében meghatározottak szerint engedélyezni kell az említett készítmény használatát.
            
         
               (6)
            
            
               A Hatóság arra a megállapításra jutott, hogy a szerves szelénnel történő kiegészítés egyéb szerves szelénvegyületek esetében megállapított korlátozását a DL-szeleno-metioninra is alkalmazni kell. Így, amennyiben a takarmányhoz különböző szelénvegyületeket is hozzáadnak, a szerves szelénnel történő kiegészítés 1 kg teljes értékű takarmányban legfeljebb 0,2 mg lehet.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
   
      (2)  EFSA Journal 2014; 12(2):3567.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb mennyiség
               
               
                  Legnagyobb mennyiség
               
               
                  További rendelkezések
               
               
                  Az engedély lejárta
               
            
                  A 12 %-os nedvességtartalmú teljes értékű takarmány szeléntartalma mg/kg-ban
               
            
                  
                     Kategória: tápértékkel rendelkező adalékanyagok Funkcionális csoport: nyomelemek vegyületei
                  
               
            
                  3b816
               
               
                  —
               
               
                  DL-szeleno-metionin
               
               
                  
                     Az adalékanyag jellemzése:
                  
                  DL-szeleno-metioninból álló szilárd készítmény 1 800–2 200 mg/kg szeléntartalommal
                  
                     A hatóanyag jellemzése:
                  
                  Kémiai szintézis útján nyert szerves szelén DL-szeleno-metionin formájában ((RS)-2-amino-4-metil-szelanil-butánsav)
                  Kémiai képlet: C5H11NO2Se
                  CAS-szám: 2578-28-1
                  Legalább 97 %-ban DL-szeleno-metionint tartalmazó por
                  
                     Analitikai módszer:
                      (1)
                  
                  A takarmány-adalékanyagban található DL-szeleno-metionin meghatározására: nagy teljesítményű folyadék-kromatográfia UV detektálással (HPLC-UV).
                  A takarmány-adalékanyag teljes szeléntartalmának meghatározására: induktív csatolású plazma tömegspektrometria (HPLC-ICPMS) vagy induktív csatolású plazma atomemissziós spektromteria (ICP-AES).
                  Az előkeverékek, összetett takarmányok és takarmány-alapanyagok metionintartalmának meghatározására: hidrides atomabszorpciós spektrometria (HGAAS) mikrohullámú feltárást követően (EN 16159:2012).
               
               
                  Valamennyi faj
               
               
                  —
               
               
                   
               
               
                  0,50 (összesen)
               
               
                  
                              1.
                           
                           
                              Az adalékanyag előkeverék formájában keverendő bele a takarmányba.
                           
                        
                              2.
                           
                           
                              A felhasználók biztonsága érdekében: az anyag kezelésekor védőmaszk, védőszemüveg és kesztyű viselése kötelező.
                           
                        
                              3.
                           
                           
                              Az adalékanyagot tartalmazó készítményben felhasznált technológiai adalékanyagok vagy takarmány-alapanyagok porképző képessége nem érheti el a 0,2 mg szelén/légköbmétert.
                           
                        
                              4.
                           
                           
                              Az adalékanyag és az előkeverékek használati utasításában fel kell tüntetni a tárolási és a stabilitási feltételeket.
                           
                        
                              5.
                           
                           
                              Ha a készítmény olyan technológiai adalékanyagot vagy olyan takarmány-alapanyagokat tartalmaz, amelyekre mennyiségi vagy egyéb korlátozás van érvényben, a takarmány-adalékanyag gyártójának tájékoztatnia kell erről a fogyasztókat.
                           
                        
                              6.
                           
                           
                              Szerves szelénnel történő maximális kiegészítés: 0,20 mg Se/kg a 12 %-os nedvességtartalmú teljes értékű takarmányban.
                           
                        
               
                  2024. augusztus 25.
               
            
         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports